в състав „Търговия“, създаден по силата на член 465, параграф 4 от настоящото споразумение.
 6. Съществуването на който и да било от подкомитетите не възпрепятства страните да отнасят въпроси директно до Комитета за асоцииране, създаден по силата на член 465 от настоящото споразумение, включително в неговия състав „Търговия“.
 Член 467
 1. Създава се Парламентарен комитет за асоцииране. Той е форум, на който членовете на Европейския парламент и членовете на украинската Верховна Рада се събират и обменят възгледи. Той определя сам периодичността на заседанията си.
 2. Парламентарният комитет за асоцииране е съставен от членове на Европейския парламент, от една страна, и от членове на украинската Верховна Рада, от друга страна.
 3. Парламентарният комитет за асоцииране изготвя свой процедурен правилник.
 4. Парламентарният комитет за асоцииране се председателства на ротационен принцип съответно от представител на Европейския парламент и от представител на украинската Верховна Рада в съответствие с разпоредбите, които ще бъдат установени в неговия процедурен правилник.
 Член 468
 1. Парламентарният комитет за асоцииране може да поиска да му бъде предоставена всякаква информация, която е от значение за изпълнението на настоящото споразумение, от Съвета за асоцииране, който предоставя на Комитета исканата информация.
 2. Парламентарният комитет за асоцииране се уведомява за решенията и препоръките на Съвета за асоцииране.
 3. Парламентарният комитет за асоцииране може да отправя препоръки към Съвета за асоцииране.
 4. Парламентарният комитет за асоцииране може да създава парламентарни подкомитети за асоцииране.
 Член 469
 1. Страните ще насърчават също така провеждането на редовни срещи на представителите на своите граждански общества с цел да ги информират за изпълнението на настоящото споразумение и да получават обратна информация от тях в тази връзка.
 2. Създава се Платформа на гражданското общество. Тя се състои от членове на Европейския икономически и социален комитет (ЕИСК), от една страна, и от представители на гражданското общество в Украйна, от друга страна, и представлява форум, на който те се събират и обменят възгледи. Платформата на гражданското общество определя сама периодичността на заседанията си.
 3. Платформата на гражданското общество изготвя свой процедурен правилник.
 4. Платформата на гражданското общество се председателства на ротационен принцип съответно от представител на Европейския икономически и социален комитет и от представители на украинското гражданско общество в съответствие с разпоредбите, които ще бъдат установени в нейния процедурен правилник.
 Член 470
 1. Платформата на гражданското общество се уведомява за решенията и препоръките на Съвета за асоцииране.
 2. Платформата на гражданското общество може да отправя препоръки към Съвета за асоцииране.
 3. Комитетът за асоцииране и Парламентарният комитет за асоцииране поддържат редовни контакти с представителите на Платформата на гражданското общество с цел да се запознаят с възгледите им относно постигането на целите на настоящото споразумение.
 ГЛАВА 2
 Общи и заключителни разпоредби
 Член 471
 Достъп до съдилища и административни органи
 В рамките на приложното поле на настоящото споразумение всяка от страните поема ангажимент да гарантира на физическите и юридическите лица на другата страна по споразумението, във връзка със защитата на техните индивидуални права и права на собственост, достъп до компетентните си съдилища и административни органи без дискриминация в сравнение с достъпа на собствените си граждани